ZurichNLP/romansh-municipal-text-corpus huggingface dataset:
Rumantsch: Tenor art. 35 lit. c dalla constituziun communala ei il parlament communal responsabels per l'elecziun dil cussegl da scola, dalla cumissiun da quen e gestiun e dils representants dalla visch-naunca en organisaziuns regiunalas. 
Deutsch: Gemäss Art. 35 lit. c der Gemeindeverfassung ist das Gemeindeparlament zuständig für die Wahl des Schulrats, der Geschäftsprüfungskommission und der Vertretungen in regionalen Organisati-onen.
Rumantsch: All'entschatta dalla nova perioda d'uffeci ein quels gremis da constituir da niev. Igl atun vargau ha la vischnaunca via publicaziun el fegl ufficial dalla Surselva appellau a persunas interessadas d'inoltrar lur candidaturas. 
Deutsch: Diese Gremien gilt es zu Beginn der neuen Amtsperiode neu zu bestellen. Im vergange-nen Herbst hat die Gemeinde via Publikation im Amtsblatt Surselva interessierte Personen auf-gerufen, ihre Kandidaturen zu melden.
Rumantsch: 1 Quell'ordinaziun reglescha en special las cundiziuns per l'utilisaziun dils mieds per la promoziun d'in diever d'energia persistent ed efficient.
Deutsch: 1 Diese Verordnung regelt insbesondere die Bedingungen zur Verwendung der Mittel zur Förderung einer nachhaltigen und effizienten Energienut-zung.
Rumantsch: elaborar propostas sco era in preventiv per promover in'utilisaziun persistenta ed efficienta dall'energia per mauns dalla suprastonza communala tenor art. 4 al. 2 e 3 dalla lescha d'energia );
Deutsch: Erstellung von Vorschlägen sowie eines Budgets zur Förderung einer nachhaltigen und effizienten Energienutzung zuhanden des Gemeindevorstands gemäss Art. 4 Abs. 2 und 3 des Energiege-setzes );
Rumantsch: 1 La taxa per l'utilisaziun speciala da terren public sin intschess commu-nal dad Ilanz/Glion importa 1 rap per ura kilowat (kWu).
Deutsch: 1 Die Abgabe für die Sondernutzung von öffentlichem Grund und Boden auf dem Gemeindegebiet von Ilanz/Glion beträgt 1 Rappen pro Kilowatt-stunde (kWh).
Rumantsch: 1 Il fond d'energia ligiaus ad in intent tenor art art. 4 al. 3 dalla lescha d'energia ) vegn presentaus separadamein el quen annual. 
Deutsch: 1 Der zweckgebundene Energiefonds gemäss Art. 4 Abs. 3 des Energie-gesetzes ) wird in der Jahresrechnung separat ausgewiesen.
Rumantsch: sebasond sin art. 8 dalla lescha d'energia dil cantun Grischun (LEG; DG 820.200), suenter envesta el messadi dalla suprastonza communala dils 25 da zercladur 2024,
Deutsch: gestützt auf Art. 8 des Energiegesetzes des Kantons Graubünden (BEG; BR 820.200), nach Einsicht in die Botschaft des Gemeindevorstands vom 25. Juni 2024,
Rumantsch: Ella reglescha la taxa che sto vegnir furnida dallas gestiunarias resp. dils gestiunaris dalla reit per l'utilisaziun dil terren sco era l'utilisaziun dils imports fixai e promova in'utilisaziun d'energia ella vischnaunca ch'ei comforma agl ambient e spargnusa. 
Deutsch: Es regelt die durch die Netzbetreiberin bzw. den Netzbetreiber zu erbringende Abgabe für die Nutzung von öffentlichem Grund und Boden sowie die Verwendung der so vereinnahmten Beträge und fördert eine umweltgerechte und sparsame Energieverwendung in der Gemeinde.
Rumantsch: 1 Per l'utilisaziun speciala da terren public per la construcziun ed il menaschi dalla reit da distribuziun electrica paga il gestiunari dalla reit ina taxa alla vischnaunca.
Deutsch: 1 Der Netzbetreiber entrichtet der Gemeinde für die Sondernutzung von öffentlichem Grund und Boden zum Bau und Betrieb des elektrischen Verteilnetzes eine Abgabe.
Rumantsch: 2 La taxa vegn calculada sin basa dalla quantitad d'energia spisgentada dalla reit da distribuziun multiplicau cun ina tariffa da 0.5 entochen 2.0 raps per ura da kilowatt (kWh). La suprastonza communala fixescha l'altezia dalla taxa.
Deutsch: 2 Die Abgabe bemisst sich nach der aus dem Verteilnetz ausgespiesenen Gesamtenergiemenge multipliziert mit einem Ansatz von 0.5 bis 2.0 Rappen pro Kilowattstunde (kWh). Der Gemeindevorstand legt die Abgabehöhe fest.
Rumantsch: 1 Maximalmein 50 pertschien dallas entradas dalla taxa vegnan attribuidas al preventiv communal ordinari. Decisivs ei il preventiv respectiv.
Deutsch: 1 Maximal 50 Prozent der Einnahmen der Abgabe werden dem ordentlichen Gemeindehaushalt zugeführt. Massgebend ist das jeweilige Budget.
Rumantsch: 2 Cun ils mieds dalla taxa finanziescha la vischnaunca projects che vegnan iniziai dalla vischnaunca per ses agens menaschis, sias atgnas immobilias ni activitads. Quei san esser:
Deutsch: 2 Die Gemeinde finanziert mit den Mitteln aus der Abgabe Projekte, welche durch die Gemeinde für ihre eigenen Betriebe, Liegenschaften oder Aktivitäten initiiert werden. Dies können sein:
Rumantsch: b. sanaziuns d'edifecis e da stabiliments dalla tecnica da casa sch'ins contonscha aschia in pli pign basegn d'energia ni in meglier grad d'utilisaziun;
Deutsch: b. Sanierungen von Bauten und haustechnischen Anlagen, wenn damit ein bedeutend kleinerer Energiebedarf oder ein besserer Nutzungsgrad erzielt wird;
Rumantsch: 3 Ils mieds finanzials buc utilisai vegnan assegnai ad in fond d'energia che sedrezza ad in intent communal, vegn administraus dalla suprastonza communala e che sto vegnir utilisaus da principi en il senn dalla lescha presenta.
Deutsch: 3 Die nicht verwendeten Mittel werden einem gemeindeeigenen, zweckgebundenen Energiefonds zugewiesen, welcher durch den Gemeindevorstand verwaltet wird und dessen Gelder grundsätzlich im Sinne des vorliegenden Gesetzes zu verwenden sind.
Rumantsch: 1 Tgi che cunterfa a quella lescha, all'ordinaziun ed allas disposiziuns e decisiuns che sebasan sin quellas, vegn punius dalla suprastonza communala cun ina multa da tochen 5'000 francs. El cass da repetiziun sa la multa vegnir dublegiada.
Deutsch: 1 Widerhandlungen gegen das vorliegende Gesetz, die Verordnung und die sich darauf stützenden Verfügungen und Entscheide werden vom Gemeindevorstand mit Busse bis zu 5'000 Franken bestraft. Im Wiederholungsfall kann diese Busse verdoppelt werden.
Rumantsch: 2 En cass da cuntravenziuns che han consequenzas per persunas giuridicas, vegn la persuna giuridica punida. La puniziun dils organs ni dils representants che ageschan resta explicitamein resalvada.
Deutsch: 2 Werden die Widerhandlungen mit Wirkung für eine juristische Person begangen, wird die juristische Person gebüsst, wobei die Bestrafung der handelnden Organe oder Vertreter ausdrücklich vorbehalten bleibt.
Rumantsch: La cumissiun da quen e gestiun fa sin fundament da sia controlla da gestiun (mira p. 79 – 81) e sin fundament dil rapport da revisiun dalla ADDISSA AG tier il quen annual e d'investiziun 2021 dalla vischnaunca Ilanz/Glion la proposta al parlament communal (mira p. 82 – 83):
Deutsch: Die Geschäftsprüfungskommission beantragt dem Gemeindeparlament aufgrund unserer Ge-schäftsprüfung (siehe S. 79 – 81) und aufgrund des Revisionsberichts der ADDISSA AG zur Jahres- und Investitionsrechnung 2021 der Gemeinde Ilanz/Glion (siehe S. 82 – 83):
Rumantsch: La cumissiun da quen e gestiun fa sin fundament da sia controlla da gestiun (mira p. 87 – 89) e sin fundament dil rapport da revisiun dalla ADDISSA AG tier il quen annual e d'investiziun 2022 dalla vischnaunca Ilanz/Glion la proposta al parlament communal (mira p. 90 – 91):
Deutsch: Die Geschäftsprüfungskommission beantragt dem Gemeindeparlament aufgrund ihrer Geschäftsprüfung (siehe S. 87 – 89) und aufgrund des Revisionsberichts der ADDISSA AG zur Jahres- und Investitionsrechnung 2022 der Gemeinde Ilanz/Glion (siehe S. 90 – 91):
Rumantsch: Il bien resultat 2022 (cashflow da rodund 3.4 miu. francs) duei vegnir nezegiaus per prefinanziar investiziuns grondas futuras ed aschia reducir la grevezia d'amortisaziun da lu.
Deutsch: Das gute Ergebnis 2022 (Cashflow von rund 3.4 Mio. Franken) soll genutzt werden, um anstehende Grossinvestitionen vorzufinanzieren und damit die dannzumalige Abschreibungslast zu reduzieren.
Rumantsch: Duront la secunda mesadad digl onn 2022 ha la Carigiet Architektur & Baumanagement AG elavurau per incumbensa dalla gruppa directiva in studi da realisabladad per construir in niev luvratori per ils menaschis communals e per ils pumpiers (igl aschinumnau luvratori cumbinau) a Glion.
Deutsch: Im zweiten Halbjahr 2022 erarbeitete die Carigiet Architektur & Baumanagement AG im Auftrag der Steuerungsgruppe eine Machbarkeitsstudie für den Neubau eines Werkhofs für die Gemeindebetriebe und Feuerwehr (sogenannter Kombiwerkhof) in Ilanz.
Rumantsch: Il studi da realisabladad ha giu igl intent da sclarir, sch'il program da spazi giavischau/necessari ei pusseivels el liug sper la Via Sorts a Glion. En quei connex ei vegniu elavurau il program da spazi ed examinau il diever dil spazi.
Deutsch: Die Machbarkeitsstudie hatte den Zweck zu klären, ob das gewünschte/er¬forderliche Raumprogramm am Standort an der Via Sorts in Ilanz möglich ist. Dabei wurde das Raumprogramm entworfen und es fand eine räumliche Überprüfung der Nutzungen statt.
Rumantsch: Tenor il schazetg dils cuosts dil studi da realisabladad vegn il project luvratori cumbinau a Glion a duvrar ina summa d'investiziun considerabla.
Deutsch: Gemäss Kostenschätzung der Machbarkeitsstudie wird das Projekt Kombiwerkhof Ilanz eine namhafte Investitionssumme beanspruchen.
Rumantsch: Perquei propona la suprastonza communala da prefinanziar quei project cun 1 miu. francs (600'000 francs per il luvratori, 400'000 francs per las localitads da pumpiers).
Deutsch: Der Gemeindevorstand beantragt deshalb, dieses Projekt mit 1 Mio. Franken (600'000 Franken für den Werkhof, 400'000 Franken für die Feuerwehrlokalitäten) vorzufinanzieren.
Rumantsch: La formaziun da prefinanziaziuns per intents d'investiziuns basegnan ina decisiun dall'autoritad responsabla (cumpareglia art. 18 al. 1 Ordinaziun davart las finanzas per las vischnauncas).
Deutsch: Die Bildung von Vorfinanzierungen für Investitionsvorhaben benötigt einen Beschluss der zuständigen Behörde (vgl. Art. 18 Abs. 1 Finanzhaushaltsverordnung für die Gemeinden).
Rumantsch: Sin fundament dallas declaraziuns precedentas e dallas explicaziuns el rapport da finanzas (mira p. 7 – 10) fa la suprastonza communala la proposta al parlament communal:
Deutsch: Der Gemeindevorstand beantragt dem Gemeindeparlament aufgrund der obigen Ausführungen und der Erläuterungen im Finanzbericht (siehe S. 7 – 10):
Rumantsch: d'approbar ina prefinanziaziun dad 1 miu. francs per la construcziun nova planisada d'in luvratori cumbinau a Glion.
Deutsch: für den geplanten Neubau eines kombinierten Werkhofs in Ilanz eine Vorfinanzierung in der Höhe von 1 Mio. Franken zu genehmigen.
Rumantsch: La cumissiun da quen e gestiun fa sin fundament da sia controlla da gestiun (mira p. 85 – 87) e sin fundament dil rapport da revisiun dalla ADDISSA AG tier il quen annual e d'investiziun 2023 dalla vischnaunca Ilanz/Glion la proposta al parlament communal (mira p. 89 – 90):
Deutsch: Die Geschäftsprüfungskommission beantragt dem Gemeindeparlament aufgrund ihrer Geschäftsprüfung (siehe S. 85 – 87) und aufgrund des Revisionsberichts der ADDISSA AG zur Jahres- und Investitionsrechnung 2023 der Gemeinde Ilanz/Glion (siehe S. 89 – 90):
Rumantsch: La cumissiun da quen e gestiun fa sin fundament da sia controlla da gestiun (mira p. 80 – 82) e sin fundament dil rapport da revisiun dalla ADDISSA AG dil quen annual e d'investiziun 2024 dalla vischnaunca Ilanz/Glion la proposta al parlament communal (mira p. 83 – 84):
Deutsch: Die Geschäftsprüfungskommission beantragt dem Gemeindeparlament aufgrund ihrer Geschäftsprüfung (siehe S. 80 – 82) und aufgrund des Revisionsberichts der ADDISSA AG zur Jahres- und Investitionsrechnung 2024 der Gemeinde Ilanz/Glion (siehe S. 83 – 84):
Rumantsch: Il bien resultat 2024 (cashflow da rodund 4.7 miu. francs) duei vegnir nezegiaus per prefinanziar investiziuns grondas futuras ed aschia reducir las amortisaziuns suenter la realisaziun. 
Deutsch: Das gute Ergebnis 2024 (Cashflow von rund 4.7 Mio. Franken) soll genutzt werden, um anstehende Grossinvestitionen vorzufinanzieren und damit die dannzumalige Abschreibungslast zu reduzieren.
Rumantsch: La suprastonza communala propona per mauns dil parlament in prefinanziaziun per la sanaziun dalla casa da scola a Castrisch ella summa da 2 miu. francs.
Deutsch: Der Gemeindevorstand beantragt dem Parlament eine Vorfinanzierung im Betrag von 2 Mio. Franken für die Sanierung des Schulhauses in Castrisch.
Rumantsch: La suprastonza communala ha priu per enconuschientscha il resultat el rapport dil forum economic cun plascher e constatau che las mesiras ed ils projects dils davos onns sustegnan claramein la posiziun dalla vischnaunca. Plinavon sustegnan era las tematicas risguardadas ella planisaziun da legislatura actuala las fermezias dalla vischnaunca e cumpletteschan, nua ch'igl ei pusseivel, era talas.
Deutsch: Der Gemeindevorstand hat das Ergebnis im Bericht des Wirtschaftsforums erfreut zur Kenntnis genommen und festgestellt, dass die Ausrichtung der Massnahmen und Projekte der letzten Jahre ebenso wie die in der aktuellen Legislaturplanung aufgenommenen Themen die Stärken der Gemeinde offensichtlich stützen und wo möglich ausbauen.
Rumantsch: Ella reproducescha plinavon camps d'acziun che figureschan sco temas centrals ella strategia regiunala per il svilup «Avegnir Surselva» dalla regiun Surselva, la quala sesanfla en elaboraziun.
Deutsch: Er bildet überdies Handlungsfelder ab, die auch in der sich in Erarbeitung befindenden regionalen Entwicklungsstrategie «Avegnir Surselva» der Regiun Surselva zentrale Themen sind.
Rumantsch: In focus pli ferm sin la commercialisaziun sco tala dil liug stuess vegnir elaboraus a moda concepziunala ed equipaus cun las resursas corrispundentas.
Deutsch: Ein stärkerer Fokus auf die eigentliche Vermarktung des Standorts müsste konzeptionell erarbeitet und mit den entsprechenden Ressourcen ausgestattet werden.
Rumantsch: Il concept da communicaziun cumpeglia la mesira d'installar in «club da fans» che duei intensivar la reit da relaziuns cun persunas che han ina ferma colligiaziun cun la vischnaunca (persunas che possedan secundas habitaziuns, emigrants).
Deutsch: Im Kommunikationskonzept ist der Aufbau eines «Fanclubs» als Massnahme enthalten, der das Beziehungsnetz mit Menschen mit starkem Bezug zur Gemeinde intensivieren soll (Zweitwohnungsbesitzer, Abgewanderte).
Rumantsch: L'installaziun dil «club da fans» previu sa gidar da vegnir en contact cun possessurs da secundas habitaziuns e d'eruir lur basegns per sedomiciliar permanentamein ella vischnaunca.
Deutsch: Der Aufbau des angedachten «Fanclubs» kann dazu dienen, mit Zweiwohnungsbesitzern in Kontakt zu kommen und ihre Bedürfnisse für eine Wohnsitznahme in der Gemeinde zu eruieren.
Rumantsch: Projects sco la surbaghegiada digl areal Fistez cun ina mischeida da fuormas da habitar e la sanaziun dalla casa da pliras famiglias a Luven ein gia instradai. 
Deutsch: Projekte wie die Überbauung des Areals Fistez mit einem Mix an Wohnformen und die Sanierung des Mehr-familienhauses in Luven sind aufgegleist.
Rumantsch: In'ulteriura immobilia dalla vischnaunca nua ch'ei vala da verificar ina midada a spazi da habitar, ei l'anteriura casa communala a Ruschein. Las paucas parcellas da baghegiar ch'ein aunc disponiblas ed en possess dalla vischnaunca ein publicadas sin la pagina d'internet. La gronda part dil terren da baghegiar ei denton en mauns da privats. 
Deutsch: Weitere gemeindeeigene Immobilien, wo eine Umwandlung in Wohnraum zu prüfen ist, ist das ehemalige Gemeindehaus in Ruschein. Die wenigen noch verfügbaren Bauparzellen im Besitz der Gemeinde sind auf der Internetseite aufgeschaltet. Der Grossteil des Baulands ist indessen in der Hand von Privaten.
Rumantsch: Cheu gida l'obligaziun da mobilisaziun tenor la lescha cantunala davart la planisaziun dil territori. Ina sfida speciala che pren tier a moda zuppada, ch'ei denton problematica per la scartezia dil spazi da habitar per indigens, ei la midada d'empremas habitaziuns tenor dretg vegl en secundas habitaziuns. 
Deutsch: Hier wirkt die Mobilisierungspflicht gemäss kantonalem Raumplanungs¬gesetz. Eine besondere Herausforderung, die schleichend zunimmt, aber für die Verknappung des Wohnraums für Einheimische problematisch ist, ist die Umwandlung von altrechtlichen Erst- in Zweitwohnungen.
Rumantsch: El rom dalla damonda Brändli davart in'eventuala revisiun parziala dalla lescha da taglia dalla vischnaunca Ilanz/Glion ha la suprastonza communala gia dau in'emprema survesta per igl augment pusseivel dall'attractivitad da taglia. 
Deutsch: Im Rahmen der Anfrage Brändli nach einer möglichen Teilrevision des Steuergesetzes der Gemeinde Ilanz/Glion hat der Gemeindevorstand bereits eine Auslegeordnung zur möglichen Steigerung der steuerlichen Attraktivität gemacht.
Rumantsch: Ina proposta, la quala era il forum economic suonda, ei il sbassament dalla taglia sin las entradas cun augmentar il medem mument la taglia sin immobilias. Per quei duvrass ei ina revisiun parziala dalla lescha da taglia.
Deutsch:  Ein Ansatz, den auch das Wirtschaftsforum verfolgt, ist die Senkung der Einkommens¬steuer bei gleichzeitiger Erhöhung der Liegenschaftssteuer. Hierzu bräuchte es eine Teilrevision des Steuergesetzes.
Rumantsch: Igl onn 2021 ha la regiun Surselva terminau in concept per l'avertura dall'entira regiun cun bindel ultralartg UHB (Ultrahochbreitband), il qual cuntegn ina survesta dallas infrastructuras localas actualas dad UHB, ina gliesta dils deficits d'infrastructura dad UHB sco era ina planisaziun da finanzas. 
Deutsch: Die Regiun Surselva hat 2021 ein Konzept für die Erschliessung der ganzen Region mit Ultrahochbreitband abgeschlossen, das einen Überblick der bestehenden lokalen UHB-Infrastruktur, eine Liste der UHB-Infra-strukturdefizite sowie eine Finanzplanung enthält.
Rumantsch: Ils criteris cheutier fuorma il concept da promoziun «Ultrahochbreitband Graubünden» approbaus dalla regenza dil cantun Grischun. Muort l'inquisiziun pertuccont l'extensiun da fibras da veider dalla Swisscom ch'ei vegnida aviarta la fin 2020 dalla CUMCO (WEKO) ei il project il mument bloccaus. 
Deutsch: Die Kriterien dazu bildet das von der Regierung des Kantons Graubünden genehmigte Förderkonzept «Ultrahochbreitband Graubünden». Aufgrund der Ende 2020 von der WEKO zum Glasfaserausbau der Swisscom eröffneten Untersuchung ist das Projekt im Moment blockiert.
Rumantsch: Per quei motiv eruescha la regiun il mument ils cuosts per in'extensiun che vegn purtada dallas vischnauncas. Sche quella via ei finanzialmein purtabla, ei il mument aunc aviert.
Deutsch: Deshalb eruiert die Regiun derzeit die Kosten für einen durch die Gemeinden getragenen Ausbau. Ob dieser Weg finanziell zu stemmen ist, ist im Moment offen.
Rumantsch: Il mument ein sclariments dalla vischnaunca en gira per lantschar in pilot per ina nova purschida da mobilitad. Sco exempel serva il project mybuxi ella regiun d'Ursera. 
Deutsch: Im Moment sind seitens der Gemeinde Abklärungen im Gang, um ein Pilot für ein neues Mobilitätsangebot zu starten. Als Beispiel dient das Projekt mybuxi im Raum Andermatt.
Rumantsch: Cun l'introducziun dil tact da mes'ura dalla viafier retica per la fin 2025 ei era l'extensiun dalla colligiaziun cun auto da posta els vitgs en planisaziun.
Deutsch: Mit der Einführung des Halbstundentakts der RhB per Ende 2025 ist auch der Ausbau der Postauto-Anschlüsse in die Dörfer in Planung.
Rumantsch: Nua che basegns ed iniziativas ein avon maun, ei la vischnaunca gia activa, cun metter a disposiziun localitads per cundiziuns fetg favoreivlas (stizuns dil vitg a Ruschein e Siat, ustrias a Pigniu e Luven). 
Deutsch: Dort wo Bedarf und Initiativen vorhanden sind, ist die Gemeinde bereits aktiv, indem sie Räumlichkeiten zu sehr günstigen Bedingungen zur Verfügung stellt (Dorfladen Ruschein und Siat, Restaurants in Pigniu und Luven).
Rumantsch: Per novas purschidas drova ei l'iniziativa privata sco igl ei per exempel succediu a Rueun entras differentas uniuns e persunas privatas cun la reutilisaziun dalla casa da scola veglia.
Deutsch: Für neue Angebote braucht es die private Initiative, wie es beispielsweise von verschiedenen Vereinen und privaten Personen mit der (Um)Nutzung des alten Schulhauses in Rueun erfolgte.
Rumantsch: Cheutier cuntegn la planisaziun da legislatura gia divers projects: Pendas, casa da scola Castrisch, provisori per ina halla da gimnastica a Glion, concept da svilup plazzas da giug, Rein&Péz. 
Deutsch: Hierzu enthält die Legislaturplanung bereits diverse Projekte: Pendas, Schulhaus Castrisch, Turnhallen-provisorium Ilanz, Entwicklungskonzept Kinderspielplätze, Rhein&Rauf.
Rumantsch: Plinavon sustegn la vischnaunca iniziativas privatas ni talas d'uniuns a moda finanziala ni materiala sco p. ex. la preparaziun dallas loipas a Siat, Ladir e Castrisch.
Deutsch: Zudem unterstützt die Gemeinde private Initiativen oder solche von Vereinen finanziell oder materiell, wie z.B. die Loipenpräparierung in Siat, Ladir und Castrisch.
Rumantsch: La survesta muossa ch'ils temas ein fetg differents ell'altezia da sgol, ella dimensiun, el sforz dall'elaboraziun, ella brisanza politica ed ella damonda dalla responsabladad communala. Ultra da quei exista in basegns d'agir supplementar buc en mintga camp tematic. 
Deutsch: Die Auslegeordnung zeigt, dass die Themen in der Flughöhe, Dimension, im Bearbeitungsaufwand, in der politischen Brisanz und der Frage der kommunalen Zuständigkeit sehr unterschiedlich sind. Zudem besteht nicht in allen Themenfeldern ein zusätzlicher Handlungsbedarf.
Rumantsch: Perquei duei il catalog da mesiras prender si las iniziativas existentas ed emplenir las largias ch'ein avon maun. En singuls secturs, nua ch'il know-how ell'administraziun ei buc avon maun, drova ei resursas externas.
Deutsch: Deshalb soll der Massnahmenkatalog die bestehenden Initiativen aufnehmen und wo Lücken sind, diese füllen. In einzelnen Bereichen, wo das Know-how in der Verwaltung nicht vorhanden ist, braucht es den Beizug von externen Ressourcen.
Rumantsch: Sin fundament dallas explicaziuns precedentas e sebasond sin art. 31 e 32 dall'ordinaziun dil parlament fa la suprastonza communala la proposta da surdar l'incumbensa Frei.
Deutsch: Aufgrund der gemachten Ausführungen und gestützt auf Art. 31 und 32 der Parlamentsordnung beantragt der Gemeindevorstand, den Auftrag Frei zu überweisen.
Rumantsch: Entochen dacheu maunca ina basa legala unificada per il traffic ed il parcar sin igl intschess dalla vischnaunca Ilanz/Glion. La regulaziun vertenta sin igl intschess dil marcau da Glion sebasa sin il «Reglament da parcar sin igl intschess dil marcau da Glion», il qual ei vegnius relaschaus dil parlament communal igl avrel 2015. 
Deutsch: Bislang fehlte eine einheitliche gesetzliche Grundlage für die Verkehrsanordnungen und die Parkierung auf dem Gemeindegebiet von Ilanz/Glion. Die heutige Regelung auf dem Stadtgebiet Ilanz stützt sich auf das «Reglement Parkierung Stadtgebiet Ilanz», welches durch das Gemeindeparlament im April 2015 erlassen wurde.
Rumantsch: A caschun dalla sesida dil parlament communal dils 14 da settember 2022 ha la suprastonza communala suttamess al parlament communal in sboz dalla lescha, per crear ina basa harmonisada sur igl entir intschess dalla vischnaunca. 
Deutsch: Anlässlich der Gemeindeparlamentssitzung vom 14. September 2022 hat der Gemeindevorstand dem Gemeindeparlament einen Gesetzesentwurf, um eine harmonisierte Grundlage über das ganze Gemeindegebiet zu schaffen, unterbreitet.
Rumantsch: Il parlament communal ha dau suatientscha ils 14 da settember 2022 alla proposta da Daniel Candinas da refusar la fatschenta. La proposta da refusar la fatschenta pretenda ch'il concept vegn surluvraus cun trer en consideraziun las situaziuns specialas ellas fracziuns. 
Deutsch: Das Gemeindeparlament hat an der Sitzung vom 14. September 2022 dem Rückweisungsantrag von Daniel Candinas zugestimmt. Der Rückweisungsantrag fordert, dass das Konzept in besonderer Berücksichtigung der speziellen Situationen in den Fraktionen überarbeitet werden soll.
Rumantsch: Ei duei vegnir formau ina cumissiun cun representants ord las differentas fracziuns. Il concept duei risguardar la relaziun denter cuosts e nez. Las analisas corrispundentas ein da suttametter al parlament.
Deutsch: Es soll eine Kommission mit Vertretern aus den verschiedenen Fraktionen dafür gebildet werden. Das Konzept soll im Kosten-/Nutzenverhältnis stehen. Diesbezügliche Analysen sollen dem Parlament vorgezeigt werden.